Nemanja Maksimović
Nemanja Maksimović (sündinud 26. jaanuaril 1995 Banja Koviljačas) on Serbia jalgpallur, kes mängib kaitsva poolkaitsjana Hispaania kõrgliiga klubis Panathinaikos ja Serbia jalgpallikoondises. Ta alustas klubikarjääri Sloveenia klubis Domžale, mille koosseisus debüteeris ta Sloveenia kõrgliigas 2013. aastal. Aastatel 2015–2017 mängis ta Kasahstani kõrgliiga klubis Astana, kellega tuli 2015. ja 2016. aastal Kasahstani meistriks. 2017. aasta juulis sõlmis Maksimović lepingu Hispaania kõrgliiga klubiga Valencia. Aasta hiljem siirdus ta Getafesse. 2013. aastal tuli Maksimović Serbia kuni 19-aastaste koondisega Euroopa omavanuste meistriks. 2015. aastal tuli ta Serbia kuni 20-aastaste koondisega juunioride maailmameistriks. Serbia jalgpallikoondises tegi ta debüüdi 23. märtsil 2016 mängus Poola vastu.